[{"text_idx": "#000000", "text": "Eman begiratua \"Primeran\" plataforma berriari: euskarazko eta euskal film eta edukiak doanik jartzen ditu zure eskura"}, {"text_idx": "#000002", "text": "\"Primeran\"ek 3.000 ataletik gora izango ditu eskuragai, gehien-gehienak euskaraz, tartean euskal ekoizpeneko eta nazioarteko telesailak, filmak, dokumentalak, kirol saioak, sukaldaritza edo musika saioak, haurrentzako edukiak eta baita propio Primeran plataformarentzat sortutako edukiak ere. Adibidez, irailaren 28an \"Itxaso\" fikziozko telesaila estreinatuko du, Jon Plazaola, Nerea Mazo eta Itziar Atienza protagonista dituen euskarazko thriller berria. Aste berean \"Porno Belaunaldia\" dokumental saila ere ikusgaituko du."}, {"text_idx": "#000003", "text": "Filmei dagokienez, beste hamaikaren artean \"El Vasco\", \"Errementari\", \"Nora\" edo \"Bazen behin Euskadin\" egongo dira ikusgai. Nazioarteko telesailak ere ikusi ahal izango dira euskarazko azpitituluz, hala nola \"Crazy fun park\", \"Non zinen?\", \"Derby girl\" edo \"Bila nazazu Paris\". Eta ez dira faltako ezta ere bestelako aukerak, esaterako \u201cItsatsita\u201d euskarazko musikala, \"EH!rasmus\", \u201cBaserritik basamortura\u201d dokumentala, \"Euskal Sukaldaritzaren Ezinbestekoak\" eedota \"Vaya Semanita: 20 urte\" bezalakoak."}, {"text_idx": "#000004", "text": "Dagoeneko sar zaitezke \"Primeran\"en webgunean () nahi duzun dispositibotik, SmartTV nagusietatik eta topa dezakezu Google Play eta iOSen storetan, \u201cPrimeran\u201d bilaketuz. Emaziozu bistadizoa, harpidetu eta has zaitezke edukiez gozatzen! Esaguzu zer iruditzen zaizun sarrera zuzena izatea hainbeste materialari. Eta, zergatik, has zaitezke erabiltzen zeure Euskal Etxean zinema programatzeko, edo euskara klaseetan erabiltzeko, tresna baliatzeko baitago!"}]